CELEX: 32015R2031
Language: hu
Date: 2015-11-13 00:00:00
Title: A Bizottság (EU) 2015/2031 végrehajtási rendelete (2015. november 13.) a Tunéziából származó olívaolaj vámkontingenseinek megnyitásáról és kezeléséről szóló 1918/2006/EK rendelet módosításáról

14.11.2015   
            
            
               HU
            
            
               Az Európai Unió Hivatalos Lapja
            
            
               L 298/4
            
         A BIZOTTSÁG (EU) 2015/2031 VÉGREHAJTÁSI RENDELETE
   (2015. november 13.)
   a Tunéziából származó olívaolaj vámkontingenseinek megnyitásáról és kezeléséről szóló 1918/2006/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a), c) és d) pontjára,
   mivel:
   
               (1)
            
            
               Az 1918/2006/EK bizottsági rendelet (2) éves vámkontingenst nyitott meg a 1509 10 10 és a 1509 10 90 KN-kód alá tartozó, teljes egészében Tunéziában előállított és közvetlenül onnan szállított szűz olívaolaj behozatalára vonatkozóan. Az említett rendelet 2. cikkének (2) bekezdése az ugyanazon cikk (1) bekezdésében előírt teljes kontingens mennyiségén belül havi mennyiségi határokat állapít meg az olívaolaj azon mennyiségeire vonatkozóan, amelyre importengedélyek bocsáthatók ki. Tekintettel arra, hogy indokolt intézkedéseket hozni Tunézia gazdasági helyzetének enyhítése érdekében, helyénvaló megkönnyíteni az olívaolaj Unió és Tunézia közötti kereskedelmét az 1918/2006/EK rendelettel megnyitott vámkontingens kezelésének egyszerűsítése révén. Szükséges tehát eltörölni az említett rendelet 2. cikkének (2) bekezdésében szereplő havi mennyiségi korlátokat.
            
         
               (2)
            
            
               A biztosítéknak az 1918/2006/EK rendelet 3. cikkének (4) bekezdésében előírt összegét indokolt megnövelni annak garantálása érdekében, hogy a vállalt behozatal az importengedélyek érvényességi időszakán belül megvalósuljon.
            
         
               (3)
            
            
               Az 1918/2006/EK rendeletet ezért a fentieknek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1918/2006/EK rendelet az alábbiak szerint módosul:
   
               1.
            
            
               A 2. cikk a következőképpen módosul:
               
                           a)
                        
                        
                           a (2) bekezdés helyébe a következő szöveg lép:
                           „(2)   A vámkontingenst minden év január 1-jén kell megnyitni.”;
                        
                     
                           b)
                        
                        
                           a (3) bekezdést el kell hagyni.
                        
                     
         
               2.
            
            
               A 3. cikk a következőképpen módosul:
               
                           a)
                        
                        
                           az (1) bekezdés helyébe a következő szöveg lép:
                           „(1)   Az 1301/2006/EK rendelet 6. cikkének (1) bekezdésétől eltérve a kérelmezők minden héten benyújthatnak egy importengedély-kérelmet, méghozzá vagy hétfőn, vagy kedden.”;
                        
                     
                           b)
                        
                        
                           a (4) bekezdés helyébe a következő szöveg lép:
                           „(4)   A 376/2008/EK bizottsági rendelet (3) 22. cikke (2) bekezdésének megfelelően az importengedély a kibocsátás tényleges napjától a behozatali vámkontingens-időszak utolsó napjáig érvényes.
                           A biztosíték összege nettó 100 kilogrammonként 20 EUR.
                           
                              (3)  A Bizottság 2008. április 23-i 376/2008/EK rendelete a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).”"
						
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet a 2016. január 1. után kezdődő kontingensidőszakokban kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 13-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2006. december 20-i 1918/2006/EK rendelete a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).